รักษาความสะอาดให้สุขภาพแข็งแรง อาบน้ำยังไงให้ถูกวิธี
ทำความสะอาดแต่ตัว ลืมผ้าเช็ดตัวไปหรือเปล่า? คุณใช้ผ้าเช็ดตัวซ้ำกี่ครั้งก่อนจะเริ่มส่งกลิ่นตุๆ? บอกเลยว่ากว่าจะถึงตอนนั้น เซลล์ผิวที่ตายแล้วกับน้ำมันในผิวก็สะสมหมักหมมเต็มไปหมด จะดีกว่าถ้าก่อนอาบน้ำรู้จักขัดตัวด้วยใยบวบ ฟองน้ำหยาบๆ หน่อย ผ้าขนหนู แปรงขัดตัว และอื่นๆ เพื่อขจัดเซลล์ผิวเก่าและเซลล์ผิวที่ตายแล้วกับน้ำมันผิวให้ได้มากที่สุด ก่อน เช็ดตัว   เพื่อความสะอาดของร่างกาย ต้องหมั่นซักผ้าเช็ดตัวเป็นประจำ จากนั้นตากหรืออบแห้งในเครื่อง แล้วเก็บให้เป็นที่เป็นทาง ถ้าอาบน้ำไม่ละเอียด ต้องซักผ้าเช็ดตัวหลังใช้ไปได้ 2 - 3 ครั้ง ลองอ่านเคล็ดลับข้อที่ 3 ดู  ห้ามกองผ้าเช็ดตัวเปียกเรี่ยราดบนพื้นห้องน้ำ ไม่งั้นราจะขึ้น แถมสกปรกอย่าบอกใคร ใช้แล้วต้องรีบตากให้แห้งสนิท เกลือหินออร์แกนิกที่เป็นผงระงับกลิ่นกาย จะขจัดแบคทีเรียที่ทำให้เกิดกลิ่นไม่พึงประสงค์ แถมยังช่วยชำระล้างต่อมน้ำเหลืองด้วย ตอนเริ่มใช้ผงแร่ระงับกลิ่นกายครั้งแรก ตัวคุณอาจจะมีกลิ่นฉุนสัก 1 - 2 อาทิตย์ แต่อย่าเพิ่งเลิกใช้ เพราะนั่นคือการดีท็อกซ์แบคทีเรียทั้งหมดที่สะสมตอนใช้โรลออนหรือสเปรย์   ถ้าอยากระงับกลิ่นระหว่างร่างกายขับสารพิษ ก็ต้องใช้น้ำมันหอมระเหยแบบใช้ในการบำบัดรักษา (เช่น Young Living หรือ Doterra) เช่น น้ำมันลาเวนเดอร์ กุหลาบ เลมอน หรือ purification blend ทาที่รักแร้โดยตรง จะช่วยได้ อย่าใช้สารระงับเหงื่อ (antiperspirant) ถึงโฆษณาจะล้างสมองไปแล้วว่ามีเหงื่อแล้วสกปรก น่ารังเกียจ แต่ถ้าไปใช้สารพวกนี้ เหงื่อจะไม่ออกรักแร้ ทำให้ต่อมน้ำเหลืองอุดตัน ปกติร่างกายคนเราจะมีต่อมน้ำเหลืองทั่วทั้งตัว ซึ่งมีประโยชน์หลายอย่าง เช่น ทำให้ระบบภูมิคุ้มกันแข็งแรง ช่วยขับพิษ และขจัดกลิ่นกาย ทุกครั้งหลังอาบน้ำหรือแช่น้ำ ต้องใช้ครีมหรือมอยส์เจอไรเซอร์บำรุงผิวให้แข็งแรง ถึงจะเป็นคนผิวมัน ก็ยังต้องใช้ครีมบำรุงเป็นประจำ ผิวจะได้ชุ่มชื้น ไม่ขาดน้ำ ปกติมอยส์เจอไรเซอร์ทั่วไปที่ขายกันจะมีส่วนผสมของไขมันตามธรรมชาติ (lipid) และสารอื่นๆ ที่ปกติร่างกายผลิต พยายามเลือกมอยส์เจอไรเซอร์ที่เป็นสูตรน้ำเข้าไว้  เน้นหนักจุดที่แห้งแตกเป็นพิเศษ เช่น ส้นเท้า ข้อศอก และเข่า โดยทาครีมบำรุงทุกคืนก่อนนอนอย่าให้ขาด จะช่วยให้ผิวนุ่มชุ่มชื้น แข็งแรงสุขภาพดี . คุณใช้แผ่นมาสก์หน้าหรือมาสก์หน้าแบบทาได้ตลอดอาทิตย์ เพื่อชำระล้างและกระชับผิวหน้า มีสูตรธรรมชาติหลายสูตรเลยที่ใช้มาสก์หน้าได้ปลอดภัยและเห็นผล เช่น   มาสก์หน้าด้วยน้ำผึ้ง เลมอน นม แป้งถั่วลูกไก่ (besan flour) ชาเขียว และผลไม้สดอย่างมะละกอ มะม่วง ส้ม และมะนาวหวาน หรือซื้อแผ่นมาสก์หน้าหรือส่วนผสมสำเร็จที่เขาขายกันมาใช้เลย แต่ต้องอ่านส่วนผสมให้ดีๆ ก่อน เผื่อจะแพ้ หรือเผื่อจะเอามาประยุกต์ตามสูตรตัวเองได้ ทั้งสบู่ แชมพู ครีมนวด โฟมล้างหน้า สารระงับกลิ่นกาย ไปจนถึงเครื่องสำอางและสเปรย์ฉีดผม ถ้าเลือกดีๆ ก็ช่วยให้สุขภาพแข็งแรง แต่ถ้าใช้แต่อะไรที่มีสารพิษหรือสารเคมีแรงๆ จะส่งผลเสียต่อสุขภาพและการทำงานของร่างกาย   อย่าใช้แชมพู ครีมนวด หรือสบู่ที่ผสม propylene glycol, sodium laurel (หรือ laureth) sulfate เพราะสารพวกนี้อาจทำคุณผมร่วง ผมแห้งเสีย เกิดการสะสม เกิดอาการคัน ผิวแห้งแตก หรือมีอาการแพ้ได้ ลองใช้สูตรธรรมชาติ บางคนมองการทำความสะอาดร่างกายแบบล้ำลึกว่าเป็นการงดใช้ผลิตภัณฑ์สำเร็จรูปทั้งหมด ให้ชำระล้างร่างกายด้วยสูตรธรรมชาติแบบทำเอง อย่างแทนที่จะใช้แชมพู ก็เปลี่ยนไปใช้เบคกิ้งโซดา น้ำส้มสายชูหมักจากแอปเปิ้ล และน้ำอุ่นแทน ถ้าคุณสนใจแนวนี้ ลองอ่านบทความต่อไปนี้ของวิกิฮาว หรือเอาคีย์เวิร์ดไปค้นหาข้อมูลเพิ่มเติมในเน็ตดู  วิธีการทำความสะอาดร่างกายโดยวิธีธรรมชาติ วิธีการมีผิวใสด้วยวิธีธรรมชาติ วิธีการทำสครับขัดผิวหน้าง่ายๆ ด้วยตัวเอง วิธีการผสมเจลอาบน้ำใช้เอง วิธีการผสมครีมอาบน้ำใช้เอง วิธีการทำสบู่ใช้เอง วิธีการผสมแชมพูใช้เอง สำคัญมากว่าต้องกินอาหารดีมีประโยชน์และดื่มน้ำมากๆ ถ้าอยากชำระล้างถึงภายใน บอกเลยว่าอาหารการกินมีผลต่อสุขภาพผิวและผมโดยตรงและเป็นอย่างมาก ร่างกายจึงควรได้รับสารอาหารที่จำเป็นควบคู่ไปกับการชำระล้างร่างกาย   เวลาคุณจำกัดอาหารจะลดน้ำหนัก มักสูญเสียสารอาหารที่จำเป็น เพราะงั้นห้ามอดอาหารหรืองดแป้งและไขมันไปเลย พยายามเพิ่มสารต้านอนุมูลอิสระ (antioxidant) ในอาหารแต่ละมื้อ ให้ดื่มชาเขียวและกินมะเขือเทศทุกวัน ตอนเช้าท้องว่างให้กินใบกะเพราหรือเมล็ดลูกซัดแช่น้ำ (methi seeds) เพราะปกติเป็นสูตรธรรมชาติสำหรับดีท็อกซ์ ก่อนจะชำระล้างร่างกายแบบล้ำลึก เราต้องเข้าใจก่อนว่ากำลังจะทำอะไร ที่ขายๆ กันอยู่มีตัวทำละลาย สบู่ สารทำความสะอาด สครับ และอื่นๆ อีกสารพัด แต่ถ้ามาคิดให้ดี จุดประสงค์ก็คือเพื่อทำความสะอาดนั่นแหละ เพราะงั้นเราจะมาแนะนำกันว่า 3 อย่างที่ต้องทำความสะอาดตอนอาบน้ำคืออะไร โดยแต่ละส่วนก็ต้องใช้วิธีแตกต่างกันไป   ขั้นแรกคือ คราบและสิ่งสกปรกต่างๆ ที่ติดตัวมาทั้งวัน กระทั่งคนที่นั่งในห้องสะอาดๆ ก็ยังมีสิ่งสกปรกให้ต้องชำระล้าง ขั้นที่สองคือ เซลล์ผิวที่ตายแล้ว พวกนี้จะคอยหลุดลอกออกมาจากผิวของเรา สุดท้ายคือ น้ำมันจากผิวหนัง อันนี้อยู่ใต้ผิวหนังด้วย ไม่ใช่แค่ด้านบน คราบและเศษสิ่งสกปรกต่างๆ ที่ติดอยู่ตามผิวหนังของเรา มักติดแน่นทนนานด้วย 2 สาเหตุด้วยกัน คือสิ่งสกปรกหรือฝุ่นผงมักยึดเกาะกันได้ดี แถมพอมาผสมกับน้ำมันตามธรรมชาติจากผิวก็ยิ่งติดแน่น ปกติน้ำมันจากผิวจะเป็นสารคัดหลั่งที่ช่วยปกป้องร่างกายเราจากสิ่งต่างๆ รอบตัว เพราะแบบนี้ สุดท้ายฝุ่นผงผสมน้ำมันเลยกลายเป็นคราบเหนียวเหนอะหนะนั่นเอง   สารคัดหลั่งจากร่างกายคนเรามี 2 ประเภท คือน้ำมันกับน้ำ (เหงื่อ) สองอย่างที่ว่ารวมกับฝุ่นผงและสิ่งสกปรกต่างๆ จะชำระล้างได้ง่ายถ้าใช้สารที่ทำให้น้ำมันแตกตัว ละลายน้ำง่าย ทำความสะอาดง่าย เพราะงั้นสบู่นี่แหละเหมาะที่สุด ไม่สำคัญว่าเป็นสบู่กลิ่นไหน แบบก้อน เจล หรือครีม หรือสีอะไร และอื่นๆ แต่เป้าหมายคือต้องทำให้น้ำมันแตกตัว และชะล้างจากร่างกายได้ง่าย แต่การอาบน้ำไม่ใช่แค่นี้ เราจะอธิบายต่อไปว่าทำไม อ่านต่อเลย! จริงๆ แล้วเราควรอาบน้ำบ่อยแค่ไหน? ถ้าเมืองร้อนแบบบ้านเรา อาบวันละ 2 ครั้งก็ถือว่าผ่าน แต่ถ้าใครอยู่แต่ในห้องแอร์จนหนาวสั่น แค่วันละครั้งก็เพียงพอ ฝรั่งเองเขาก็เคยวิจัยกันมาว่ามีคนแค่ 60% ที่อาบน้ำทุกวัน แถมมีหลักฐานว่าถ้าอาบน้ำไม่บ่อยเกินไป จะช่วยให้ร่างกายได้กลไกทำความสะอาดตัวเองคืนมา ยิ่งร่างกายทำความสะอาดตัวเองได้ดีแค่ไหน ก็ยิ่งสุขภาพแข็งแรง มีสุขอนามัยที่ดีทั้งนอกและใน   ถ้าใครสระผมถี่เกินไป จัดเต็มแชมพู ระวังน้ำมันตามธรรมชาติจะถูกชะออกไปด้วย ทีนี้ร่างกายเลยยิ่งเร่งผลิตน้ำมันออกมาจนเกินพิกัดเพื่อชดเชย ถ้าเว้นว่างจากการอาบน้ำหรือสระผมบ้าง จะพบว่าผิวกลับเหนียว มันเยิ้ม หรือมีกลิ่นตุๆ น้อยลง แต่บางคนก็ต้องอาบน้ำบ่อยกว่าคนอื่น โดยเฉพาะคนที่เหงื่อออกเยอะ ออกตลอด หรือผิวมันเป็นพิเศษ แบบนี้ก็ต้องอาบน้ำ 2 ครั้งต่อวันตามปกติ (หรือทุกครั้งหลังเหงื่อโทรม) ซึ่งก็ต้องเลือกใช้ผลิตภัณฑ์ให้เหมาะสม โดยเฉพาะต้องใช้มอยส์เจอไรเซอร์บำรุงผิว อย่าลืมว่าร่างกายคนเราไม่มีเหมือนกัน แล้วจะรู้ได้ยังไงว่าต้องใช้แบบไหน? เวลาเลือกสบู่ มี 3 อย่างที่ต้องมองหา คือสบู่ที่ดีต้องขจัดสิ่งสกปรก ทำให้น้ำมันและคราบต่างๆ แตกตัวละลายหายไป สุดท้ายคือล้างออกง่าย ไม่ทิ้งคราบหรือชั้นฟิล์มเคลือบตัว สบู่ต่างๆ มากมายหลายแบบก็มักมีคุณสมบัติที่ว่า ตั้งแต่สบู่ยอดนิยม เห็นกันถี่ๆ ตามโฆษณาและร้านค้า ไปจนถึงสบู่ออร์แกนิกแบบทำมือ   สบู่ต่างชนิดก็ทิ้งคราบมากน้อยต่างกันไป วิธีทดสอบง่ายๆ คือหากระจกใส แก้วน้ำ แก้วไวน์ จาน ชาม หรืออื่นๆ ที่ใสปิ๊งมา แล้วลองเอาคราบมันที่เย็นแล้วมาป้ายจุดเล็กๆ (จะเบคอน ไขมัน น้ำมัน ก็ตามสบาย) จากนั้นล้างด้วยน้ำเย็น แล้วลองใช้สบู่ก้อนหรือสบู่เหลวมาถูคราบออกแค่บางส่วน ปิดท้ายด้วยการล้างน้ำให้สะอาดแบบไม่ต้องขัดถูหรือเช็ดให้แห้ง ผึ่งลมไว้เฉยๆ เลย เสร็จแล้วลองเอาแก้วส่องดู เปรียบเทียบคราบไขมันที่หลงเหลือกับบริเวณที่ใช้สบู่ล้างคราบออกไปแล้ว ถ้าสบู่คุณภาพต่ำจะยังทิ้งคราบขุ่นๆ ไว้ แต่ถ้าสบู่คุณภาพดี แก้วจะใสปิ๊งเหมือนเดิม ถ้าสบู่ล้างแก้วยังเหลือคราบ เอาไปฟอกตัวก็ต้องทิ้งคราบไว้เหมือนกัน สบู่กับแชมพูยาเหมาะกับคนที่ผิวแห้ง แตก ลอก แต่ถ้าไม่มีปัญหาเรื่องนี้ก็เลือกสบู่ออร์แกนิกหรือสูตรธรรมชาติแทน เท่านี้ก็ปลอดภัยกับสภาพผิว ผิวที่ตายแล้วนี่แหละที่ทำให้เกิดกลิ่นไม่พึงประสงค์ ถึงสบู่ต่างๆ จะชอบโฆษณาว่ามีสารต้านแบคทีเรีย ช่วยขจัดกลิ่น แต่บอกเลยว่าแค่รักษาความสะอาดให้ดีๆ ก็ได้ผลแล้ว ลองนึกย้อนไปสมัยเรียนพละหรือเล่นกีฬามหาวิทยาลัยดู ของคู่กันกับทีมกีฬามักเป็นกลิ่นอันประทับใจไม่รู้ลืมของห้องเปลี่ยนเสื้อผ้า กลิ่นที่ว่าก็มาจากเศษผิวหนังและน้ำมันจากร่างกายที่ติดตามเสื้อผ้า หมักหมมเน่าเสียอยู่ในล็อคเกอร์ไง บรรยากาศอับชื้นกับเซลล์ผิวหนังที่ตายแล้วนี่แหละ แหล่งเพาะแบคทีเรียชั้นดีเลย   ลองผลัดผิวด้วยสครับหรือใยบวบ ปกติผลิตภัณฑ์ที่ช่วยผลัดผิวจะมีส่วนผสมของเปลือกวอลนัท น้ำตาล หรือวัตถุดิบเป็นเม็ดสากๆ หยาบๆ เอาไว้ขัดเซลล์ผิวที่ตายแล้วออกจากร่างกาย มีทั้งแบบโฟมอาบน้ำและสบู่ก้อนธรรมดา ส่วนใยบวบก็มีสัมผัสหยาบนิดๆ ใช้ขัดตัวเพื่อผลัดเซลล์ผิวควบคู่กันไปกับผลิตภัณฑ์ทำความสะอาด แต่พอใช้ๆ ไป แบคทีเรียก็ตกค้างตามเส้นใยได้ เพราะงั้นต้องล้างให้สะอาดหลังใช้งาน และหมั่นเปลี่ยนใหม่บ่อยๆ หรือลองทำสครับขัดผิวหน้าง่ายๆ ด้วยตัวเอง ไม่ก็ใช้น้ำตาลขัดผิวซะเลย มีหลายสูตรให้เลือกผสมและใช้งาน แต่สูตรดั้งเดิมแสนง่ายก็คือผสมน้ำตาล 2 ช้อนโต๊ะ กับน้ำมันมะกอกและน้ำผึ้งพอประมาณ ให้ออกมาข้นพอๆ กับยาสีฟัน ถ้าอยากชำระล้างร่างกายแบบล้ำลึก ควรอาบหรือแช่น้ำร้อน (อุ่นจัด) เพราะถ้าอาบหรือแช่น้ำเย็นจะล้างไม่ถึงน้ำมันใต้ผิว ต้องใช้อุณหภูมิสูงๆ ให้รูขุมขนเปิดแล้วขับน้ำมัน ชะสิ่งสกปรกออกมา แบคทีเรียสามารถเจริญเติบโตในรูขุมขนได้ ส่วนน้ำมันที่สะสมก็ก่อให้เกิดสิว หรืออาจรุนแรงขนาดเป็นโรคที่ทำลายเนื้อเยื่อจนถึงแก่ชีวิตได้ เพราะงั้นต้องอาบน้ำที่ร้อนพอจะเปิดรูขุมขนได้ การออกกำลังกายก็ช่วยได้เหมือนกัน เพราะส่งผลต่อทั้งต่อมเหงื่อและรูขุมขน แต่จะใช้แค่ความร้อนก็ได้ผลดี จะแช่น้ำให้สบายตัวหรือแค่อาบน้ำฝักบัวก็ไม่ว่ากัน ขอแค่ทำให้เหงื่อออกและรูขุมขนเปิด จะได้ชะล้างสิ่งสกปรก   แต่ก็อย่าถึงขั้นอาบน้ำ ร้อนลวก โดยเฉพาะถ้าเป็นคนผิวแห้งอยู่แล้ว แล้วอุณหภูมิที่เหมาะสมคือเท่าไหร่? บอกเลยว่าค่อนข้างต่ำกว่าที่คุณคิด ถ้าน้ำอาบร้อนเกินไป หรือก็คือเกิน 49 องศาเซลเซียส ผิวจะแห้งจนผิวอาจมีปัญหาระยะยาว จริงอยู่ว่าให้อาบน้ำร้อนพอทน อย่าถึงขั้นร้อนลวก แต่ถ้าน้ำอุณหภูมิเท่ากับร่างกายของคุณก็ไม่มีประโยชน์ เพราะไม่ได้ทำให้รูขุมขนขยาย ท่องไว้ว่าอย่าถึงขั้นลวก แต่ก็ต้องร้อนแบบ รู้สึกว่าร้อน และทำให้เหงื่อออกเพื่อชำระล้างรูขุมขน อาบน้ำร้อนเสร็จให้เปิดน้ำเย็นถึงเย็นเจี๊ยบ ราดตัวสัก 1 - 2 นาที แบบนี้ผิวและรูขุมขนจะกระชับ ไม่เปิดรับฝุ่นผงสิ่งสกปรกต่างๆ ที่อุตส่าห์ชำระล้างออกไป ให้ใช้ผ้าหรือฟองน้ำหยาบๆ ขัดผิว เพื่อกำจัดเซลล์ผิวเก่าและเซลล์ผิวที่ตายแล้ว พยายามขัดซ้ำ 2 รอบ รอบแรกตอนอาบน้ำฟอกสบู่ รอบที่ 2 คือตอนล้างตัวขั้นสุดท้าย เน้นตรงรักแร้ หลังใบหู ใต้คางและสันกราม ไปจนถึงข้อพับเข่าและซอกนิ้วเท้า พวกนี้แหละจุดอับที่แบคทีเรียมักเจริญเติบโตจนเกิดกลิ่นไม่พึงประสงค์ เพราะเหงื่อออกแล้วถูกกักหมักหมมในชั้นผิวหนัง เป็นจุดที่ต้องทำความสะอาดดีๆ เวลาอาบน้ำ   ฟอกก้นกับขาหนีบให้สะอาดแล้วล้างออกให้หมดจด เพราะสบู่ตกค้างอาจทำให้ระคายเคืองได้ เวลาเช็ดตัวต้องแห้งสนิทจนไม่เหลือน้ำหรือเหงื่อจากการอาบน้ำร้อน แล้วค่อยสวมเสื้อผ้า ถ้าชำระล้างร่างกายสะอาดหมดจด ความชื้นจากตัวเราที่เสื้อผ้าดูดซับไปจะแห้งแบบไม่ทิ้งหรือแทบไม่ทิ้งกลิ่นไว้ ปกติคนเราจะผลัดเซลล์ผิวที่ตายแล้วอยู่ตลอดเวลา แต่ถ้าเพิ่งชำระล้างร่างกายแบบหมดจดมา ก็จะไม่ค่อยติดตามเสื้อผ้าจนหมักหมมเกิดกลิ่น บางคนชอบดีท็อกซ์ด้วยไอน้ำ เลยชอบอาบน้ำร้อนไปด้วยโดยปริยาย ซึ่งก็เป็นวิธีที่ดีในการเปิดรูขุมขน ให้เหงื่อไหลชำระล้างสิ่งสกปรก แต่ก็ต้องถือเป็นคนละขั้นตอนกัน อย่าไปรวมกับการอาบน้ำ  เริ่มขั้นตอนการชำระล้างร่างกายจากการอบไอน้ำหน้า โดยใช้ผ้าร้อนที่หยดน้ำมันหอมระเหยเปปเปอร์มินต์หรือทีทรีออยล์ 1 - 2 หยด เป็นวิธีเปิดรูขุมขนและขับพิษในผิวหนังอย่างเห็นผล แถมไม่ทำให้ผิวเสียตอนอาบน้ำ เริ่มจากราดน้ำให้ผมชุ่มโชก แล้วบีบแชมพูขนาดประมาณเหรียญ 5 ลงในฝ่ามือ จากนั้นเอาไปขยี้ผมให้ขึ้นฟอง นวดหนังหัวประมาณ 1 - 2 นาที อย่าลืมสระตีนผมหลังหูด้วย เพราะน้ำมันจะเยอะเป็นพิเศษ รวมถึงที่ท้ายทอย ยาวไปจนถึงปลายผม  ล้างน้ำให้สะอาดจนผมไม่เหลือแชมพู เอามือสางผมไปด้วย ถ้าผมยังลื่นๆ แสดงว่าแชมพูค้างอยู่ ถ้าปล่อยไว้ ใน 24 ชั่วโมงผมจะมันเยิ้ม เสร็จแล้วทำตามขั้นตอนซ้ำ คราวนี้ใช้ครีมนวดเพื่อเสริมสร้างความแข็งแรงให้เส้นผม แล้วล้างออกให้สะอาด อาบน้ำเสร็จต้องเช็ดตัวด้วยผ้าสะอาดจนแห้งสนิทด้วย ถ้าปล่อยให้ชื้นแฉะ ระวังผิวบริเวณนั้นจะระคายเคืองหรือถลอก ต้องเช็ดตัวให้เร็วที่สุดหลังอาบน้ำ ลองอ่านเคล็ดลับข้อที่ 5 ดู
ซักผ้าเช็ดตัวบ่อยๆ. ใช้ผงแร่ธาตุระงับกลิ่นกาย (mineral deodorant) แทนโรลออนหรือสเปรย์. ใช้มอยส์เจอไรเซอร์บำรุงผิว. ใช้มาสก์แบบแผ่นหรือแบบทา เลือกผลิตภัณฑ์ออร์แกนิกที่ใช้ส่วนผสมจากธรรมชาติ. ชำระล้างถึงภายใน. อาบง่ายๆ ไม่ต้องท่ายาก. รู้สาเหตุทำร่างกายเราสกปรก จะได้แก้ไขถูก. อย่าอาบน้ำบ่อยเกินไป ให้อาบปกติ และอาบให้สะอาด. เลือกสบู่ให้ถูกกับผิว. พยายามผลัดผิวที่ตายแล้ว. อุณหภูมิของน้ำอาบก็สำคัญ. ข้อพับและซอกต่างๆ ของร่างกายต้องสะอาด. อบไอน้ำหน้าก่อนอาบน้ำ. สระผมและลงครีมนวด 3 - 4 ครั้งต่ออาทิตย์. เช็ดตัวให้แห้งสนิท.
https://www.wikihow.com/Deep-Clean-Your-Body https://www.wikihow.com/Deep-Clean-Your-Body
Staying Clean and Healthy Bathing Properly